Komission asetus (EY) N:o 800/2000, annettu 17 päivänä huhtikuuta 2000, neuvoston asetuksen (EY) N:o 934/95 muuttamisesta poistamalla Maltasta peräisin olevien tekstiilituotteiden tariffikatot



Virallinen lehti nro L 096 , 18/04/2000 s. 0033 - 0033



Komission asetus (EY) N:o 800/2000, annettu 17 päivänä huhtikuuta 2000, neuvoston asetuksen (EY) N:o 934/95 muuttamisesta poistamalla Maltasta peräisin olevien tekstiilituotteiden tariffikatot EUROOPAN YHTEISÖJEN KOMISSIO, joka ottaa huomioon Euroopan yhteisön perustamissopimuksen, ottaa huomioon tariffikattojen ja yhteisön suorittaman tilastovalvonnan vahvistamisesta viitepaljouksien rajoissa tietyille Kyproksesta, Egyptistä, Jordaniasta, Israelista, Tunisiasta, Syyriasta, Maltasta, Marokosta ja Länsirannalta sekä Gazan alueelta peräisin oleville tuotteille 10 päivänä huhtikuuta 1995 annetun neuvoston asetuksen (EY) N:o 934/95(1), sellaisena kuin se on viimeksi muutettuna komission asetuksella (EY) N:o 563/2000(2), ja erityisesti sen 3 ja 4 artiklan, sekä katsoo seuraavaa: (1) Euroopan talousyhteisön ja Maltan välistä assosiaatiosopimusta(3) on muutettu Euroopan yhteisön ja Maltan tasavallan välisenä kirjeenvaihtona tehdystä sopimuksesta annetulla neuvoston päätöksellä N:o 2000/184/EY(4). (2) Kyseisellä kirjeenvaihtona tehdyllä sopimuksella poistetaan Maltasta peräisin olevien yhteisöön tuotavien tekstiilituotteiden tariffikatot. (3) Kyseisen sopimuksen täytäntöön panemiseksi olisi muutettava asetus (EY) N:o 934/95 vastaavalla tavalla. (4) Asetus (EY) N:o 934/95 sisältää tariffikattoja ainoastaan Maltasta peräisin oleville tekstiilituotteille. Tämän vuoksi kyseisestä asetuksesta olisi poistettava kaikki maininnat tariffikatoista. (5) Tässä asetuksessa säädetyt toimenpiteet ovat tullikoodeksikomitean lausunnon mukaisia, ON ANTANUT TÄMÄN ASETUKSEN: 1 artikla Muutetaan asetus (EY) N:o 934/95 seuraavasti: 1) Korvataan nimi seuraavalla nimellä: "Neuvoston asetus (EY) N:o 934/95, annettu 10 päivänä huhtikuuta 1995, yhteisön suorittaman tilastovalvonnan vahvistamisesta viitepaljouksien rajoissa tietyille Kyproksesta, Egyptistä, Israelista, Jordaniasta, Maltasta, Marokosta, Syyriasta, Tunisiasta sekä Länsirannalta ja Gazan alueelta peräisin oleville tuotteille". 2) Kumotaan I osasto, johon sisältyy 1 artikla. 3) Korvataan 2 artiklan 1 kohdan ilmaus "liitteessä II" ilmauksella "liitteessä". 4) Poistetaan asetuksen 3 artiklan - 1 kohdan c alakohdassa sanat "tariffikattojen ja", - 2 kohdan kolmannessa luetelmakohdassa sanat "tariffikatosta toiseen tai". 5) Poistetaan 5 artiklan 2 kohdassa sanat "tariffikattojen ja" sekä "tariffikattoihin ja" sekä korvataan ilmaus "liitteissä I ja II" ilmauksella "liitteessä". 6) Poistetaan liite I. 7) Muutetaan liitteen II nimeksi "liite". 2 artikla Tämä asetus tulee voimaan päivänä, jona se julkaistaan Euroopan yhteisöjen virallisessa lehdessä. Sitä sovelletaan 23 päivästä helmikuuta 2000. Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa. Tehty Brysselissä 17 päivänä huhtikuuta 2000. Komission puolesta Frederik Bolkestein Komission jäsen (1) EYVL L 96, 28.4.1995, s. 6. (2) EYVL L 68, 16.3.2000, s. 46. (3) EYVL L 61, 14.3.1971, s. 2. (4) EYVL L 59, 4.3.2000, s. 7.